**«Настальгія»** (італ.: Nostalghia) — мастацкі фільм Андрэя Таркоўскага 1983 года. Атрымаў прыз за найлепшую рэжысуру на Канскім фестывалі 1983 года. Аўтары сцэнарыя: Андрэй Таркоўскі, Таніна Гуэра.

Сюжэт
-----

Рускі пісьменнік Андрэй Гарчакоў прыбывае ў Італію для вывучэння біяграфіі рускага кампазітара XVIII стагоддзя Паўла Сасноўскага (яго прататып — Максім Беразоўскі). Ён і яго перакладчыца Яўгенія прыязджаюць у кляштар, што ў Таскане. Там яна бачыць фрэскі П’ера дэла Франчэска. Андрэй застаецца ў машыне. Вакол яго Валь д’Орча. Ён хоча вярнуцца ў Расію. Але пэўныя акалічнасці перашкаджаюць яму. Потым яны едуць у гасцініцу. Яна здзіўленая, што Андрэй не хоча спаць з ёю і абражае яго, сцвярджаючы, што мае лепшага каханка.

У мясцовай водалячэбніцы ў гонар Кацярыны Сіенскай Андрэй знаёміцца ​​з вар’ятам Даменіка. Апошні мае неадчэпную думку — прайсці з запаленай свечкай праз мінеральную крыніцу і тым самым выратаваць Свет. Яны збліжаюцца ад пакутлівай для іх адзіноты і неразумення з боку навакольных. Гуляючы 9 сімфонію Бетховена, Даменіка гаворыць, што матэматыкі памыляюцца, бо 1+1 — гэта не 2, але і не 1, і даказвае гэта дзвюма кроплямі аліўкавага алею. Пазней Андрэй даведаўся, што гэты чалавек жыў у лякарні для псіхічна хворых і выйшаў адтуль пасля краху фашызму. Пасля той замкнуў сваю сям’ю ў доме, каб уратаваць ад канца свету, пакуль іх не вызваліла мясцовая паліцыя, і цяпер ён жыве на вуліцы.

Падчас абстрактнага сну Андрэй бачыць іх усіх разам, перакладчыцу, сваю жонку і Мадонну. Андрэй заканчвае даследаванні і хоча вярнуцца ў Расію. Яўгенія з’язджае і потым тэлефануе яму з Рыма, кажучы, што выпадкова спаткала Даменіка на нейкім мітынгу, і той хоча, каб Андрэй прайшоў са свечкай сам. Перакладчыца паяўляецца са сваім каханкам Віторыа, які, здаецца, зусім ёй не цікавіцца і да таго ж замяшаны ў сумніўных бізнес афёрах. Андрэй ідзе ў перасохлы басейн. Але прайсці з запаленай свечкай ад аднаго канца да другога не вельмі проста. Яго сэрца недастаткова чыстае, каб свечка гарэла. У гэты час Даменіка, стоячы на коннай статуі, прамаўляе пра сусветнае братэрства людзей і любоў да прыроды. Ён грае сімфонію № 9 і падпальвае сябе. Тым часам Андрэю ўдаецца прайсці са свечкай цераз басейн.

У ролях
-------

* Алег Янкоўскі — Гарчакоў,
* Эрланд Юсефсан — Даменіка
* Даміцыяна Джардана — Эўджэнія
* Патрыцыя Тэрэна — жонка Гарчакова
* Лаўра дэ Маркі — пакаёўка
* Дэлія Бакарда — жонка Даменіка
* Мілена Вукотыч

і іншыя

Зноскі
------

1. ↑  Česko-Slovenská filmová databáze — 2001.<a href='https://wikidata.org/wiki/Track:Q3561957'></a>
2. ↑  FilmAffinity — 2002.<a href='https://wikidata.org/wiki/Track:Q2638147'></a>

| ⛭Творчасць Андрэя Таркоўскага |
| --- |
| Кароткаметражныя фільмы | 
Забойцы (1956) •
Сёння звальнення не будзе (1957) •
Каток і скрыпка (1961)
 |
| Поўнаметражныя фільмы | 
Іванава дзяцінства (1962) •
Андрэй Рублёў (1966/1971) •
Салярыс (1972) •
Люстра (1974) •
Сталкер (1980) •
Настальгія (1983) •
Ахвярапрынашэнне (1985)
 |
| Дакументальныя фільмы | 
Час падарожжа (1982)
 |
| Нерэалізаваныя сцэнарыі | 
Канцэнтрат (1958) •
Антарктыда, далёкая краіна (1959) •
Светлы вецер, Арыэль (1972) •
Гафманіяна (1975) •
Сардар (1978) •
Беражыся! Змеі! (1979)
 |
| Акцёрскія працы | 
Забойцы (1956) •
Мне дваццаць гадоў (1965) •
Сяргей Лазо (1968)
 |
| Тэатральныя пастаноўкі | 
Гамлет (1977) •
Барыс Гадуноў (1983)
 |
| Радыёпастаноўкі | 
Поўны паварот кругом (1965)
 |
| Кнігі | 
Захаваны час (1986/2002) •
Мартыралог, дзённікі (1991/2008)
 |

|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · FilmAffinity · Internet Movie Database · Rotten Tomatoes |
| 

| Нарматыўны кантроль |
| --- |
| BNE: XX4824075 · BNF: 16457706d · GND: 7683485-2 · LCCN: no2016021696 · SUDOC: 073414123 · VIAF: 198703873 |

 |